Video Cazul Vlad Pascu schimbă Codul Penal. Pedepse între 15 şi 20 de ani de închisoare cu executare pentru şoferii drogaţi sau băuţi care produc accidente mortale
Cazul Vlad Pascu schimbă Codul Penal, iar în ţara campioană la accidente în UE, intră în linie dreaptă o schimbare uriaşă pentru şoferi. Instanţele nu mai au posibilitatea să acorde doar amendă penală iar şoferii prinşi drogați sau băuți nu mai pot scăpa de închisoare.
- Filmul complet al crimei şocante din cartierul Crângaşi. DETALII la Observator 17:00, la Antena 1
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Şoferii care conduc sub influenţa substanţelor interzise sau sub influenţa alcoolului şi au o alcolemie mai mare 0,80 la mie vor fi pedepsiţi cu închisoarea de la 1 la 5 ani. În aceleaşi condiţii, şoferii care conduc mijloace de transport în comun vor fi pedepsiţi cu închisoarea de la 1 la 7 ani.
România, de 6 ani pe primul loc în Europa la accidente mortale
Totodată, pentru şoferii care conduc băuţi sau drogaţi şi produc accidente mortale pedeapsa este de închisoare cu executare de la 15 la 20 de ani. În ambele situaţii, judecătorul poate decide şi suspendarea permisului de conducere pe o perioadă de până la 10 ani.
Acest proiect de lege a fost votat ieri, 14 mai, de parlamentari în Camera Deputaţilor, iar acum urmează să ajungă la Klaus Iohannis pentru promulgare. Parlamentarii au avut în vedere atunci când au propus un astfel de proiect de lege înăsprirea pedepselor pentru şoferii care conduc băuţi sau drogaţi pentru ca numărul accidentelor să scadă. România ocupă de 6 ani primul loc în Europa în clasamentul ţărilor în care se produc cele mai multe accidente rutiere mortale.